C 152/70
LV
Eiropas Savienības Oficiālais Vēstnesis
6.4.2022.
4.10.
Sistēma ir palīdzējusi izstrādāt pašnovērtējuma rīku, ko uzņēmumi var izmantot, lai noteiktu jomas, kurās nepieciešami uzlabojumi.
4.11.
Iniciatīva “Pārtikas nozares uzņēmumu stāvokļa apzināšana” ir arī pamats digitālajai platformai, kas izceļ labu praksi.
Četru pīlāru sistēma sniedz konkrētus piemērus par mērķiem, uzdevumiem, kritērijiem un rādītājiem, kas īpaši atlasīti pārtikas uzņēmumiem un pielāgoti Programmai 2030. gadam.
Turklāt tā var palīdzēt uzņēmumiem noteikt savus GDR, ieguldītājiem – uzraudzīt pārtikas uzņēmumu darbības un progresu, savukārt tiem, kas sagatavo ilgtspējas ziņojumus, – sagatavot šādus ziņojumus.
Ņemot vērā konkrētu apakšnozaru īpatnības, sistēma ir pielāgota mazajiem lauksaimniecības uzņēmumiem, akvakultūras uzņēmumiem un vīna ražotājiem.
5.
Politikas satvars pārtikas uzņēmējdarbības pielāgošanai IAM 5.1.
EESK atzinīgi vērtē ES Rīcības kodeksu atbildīgai uzņēmējdarbības un tirdzniecības praksei, jo tas ir svarīgs elements, lai īstenotu stratēģiju “No lauka līdz galdam”.
Lielākā daļa iesaistīto pušu brīvprātīgā kodeksa izstrādi kopumā uzskata par vērtīgu procesu, kas ir satuvinājis pārtikas piegādes ķēdes partnerus.
Šī iniciatīva iezīmē sākumpunktu, un tai arī turpmāk jākalpo par atbildīgas un ilgtspējīgas uzņēmējdarbības prakses sadarbības platformu.
5.2.
Tomēr EESK, pamatojoties arī uz uzņēmumu un ieinteresēto personu atsauksmēm, uzsver brīvprātīgas pieejas trūkumus un nepieciešamību pieņemt noteikumus un tiesību aktus, lai nodrošinātu ātru pāreju uz ilgtspēju.
Tas ietvertu arī konkurences noteikumu pārskatīšanu, lai vēl vairāk veicinātu sadarbību un ilgtspēju visā piegādes ķēdē.
5.3.
Tāpat EESK uzsver, ka rīcības kodekss ir vājš attiecībā sociālo dimensiju, un pauž nožēlu, ka nav pieminētas sarunas par darba koplīgumu slēgšanu vai sociālais dialogs.
Sociālais dialogs ir ļoti svarīgs, un visā ķēdē būtu jāiesaista sociālie partneri.
Virzībai uz ilgtspēju būtu arī pozitīvi jāietekmē algas un darba apstākļi.
5.4.
Kodeksā nav paredzēti arī pasākumi, lai uzlabotu veselīgas un ilgtspējīgas pārtikas pieejamību cenas ziņā.
Veselīgas un ilgtspējīgas pārtikas pieejamība par pieņemamām cenām palīdzētu patērētājiem izvēlēties veselīgu un ilgtspējīgu uzturu.
5.5.
Rīcības kodeksam trūkst stingra uzraudzības mehānisma, lai novērtētu saistību atbilstību, īstenošanu un ietekmi.
Jāievieš pārdomāts process rīcības kodeksa praktiskās īstenošanas kontrolei, lai uzraudzītu, vai tiek izpildītas individuālās saistības un solījumi attiecībā uz vēlamajiem mērķiem.
Pieredze rāda, ka tikai tas, kas tiek mērīts un uzraudzīts, tiek izpildīts.
Kopumā, lai gūtu panākumus, izšķiroša nozīme būs arī pilsoniskās sabiedrības aktīvākai iesaistei (sociālais dialogs).
Daudzpusēja ieinteresēto personu un daudzlīmeņu Eiropas Pārtikas politikas padome, kuras izveidi EESK ir ierosinājusi iepriekšējos atzinumos (22), cita starpā veicinātu pilsoniskās sabiedrības iesaisti rīcības kodeksa īstenošanas uzraudzībā.
5.6.
Līdz šim rīcības kodeksu ir parakstījuši galvenokārt lielāki un daudznacionāli uzņēmumi.
Ir jārada labvēlīga vide, lai atbalstītu un veicinātu spēcīgāku MVU iesaisti IAM programmā, lai tā kļūtu par ES pārtikas politikas prioritāti.
Lielākiem uzņēmumiem bieži vien ir savi ilgtspējas departamenti, taču MVU resursi un spējas nereti ir ierobežoti, lai savos uzņēmumos integrētu ilgtspējas aspektu.
5.7.
EESK norāda uz iepriekšējos atzinumos izklāstītajiem secinājumiem, kuros aicināts veidot taisnīgāku pārtikas piegādes ķēdi un atzīts, ka pārtikas piegādes ķēde visā Eiropā darbojas ārkārtīgi labi, ik dienu nodrošinot visiem iedzīvotājiem piekļuvi īpaši kvalitatīvai pārtikai.
Lai veicinātu ilgtspējīgākas un noturīgākas pārtikas sistēmas (23), ir svarīgi, lai dalībvalstis ātri īstenotu ES direktīvu pret negodīgu tirdzniecības praksi (NTP) un citas atbalsta politikas.
(22) (23)
EESK atzinums par tematu “Pilsoniskās sabiedrības ieguldījums visaptverošas pārtikas politikas veidošanā Eiropas Savienībā” (OV C 129, 11.4.2018., 18. lpp.); EESK atzinums “Stratēģija “No lauka līdz galdam”.
Taisnīgas, veselīgas un videi draudzīgas pārtikas sistēmas vārdā” (OV C 429, 11.12.2020., 268. lpp.).
EESK atzinums “Ceļā uz taisnīgāku pārtikas piegādes ķēdi” (OV C 517, 22.12.2021., 38. lpp.).